Zotter

**Zotter,** ավստրիական շոկոլադ արտադրող*,* որը մասնագիտացած է օրգանական և *արդար առևտրի* (Fairtrade) շոկոլադի արտադրության մեջ՝ *Bean-to-bar*  (հատիկից-սալիկ) հիմքով։ Ընկերությունը հիմնադրել է Յոզեֆ Զոտերը, 1999 թվականին։ Այն գտնվում է Ռիգերսբուրգում, Շտիրիա։ Zotter-ը հիմնականում ակտիվ է գերմանախոս Եվրոպայում, որի վաճառակետերի 90 տոկոսը գտնվում է Գերմանիայում, Շվեյցարիայում և Ավստրիայում։ Zotter-ը, լինելով Ավստրիայի ամենահայտնի ապրանքանիշերից մեկը, համարվում է ազգային հեղինակություն ունեցող բրենդ։

Zotter-ը մի շարք լրատվամիջոցների կողմից ճանաչվել է որպես Եվրոպայի առաջատար շոկոլադ արտադրողներից մեկը, իսկ «Շոկոլադե Խանութ Թատրոնը» (Schoko-Laden-Theater)  և «Շոկոլադե արկածային աշխարհը» (Schokoladen-Erlebniswelt) Ռիգերսբուրգում և Շանհայում բազմիցս ներկայացվել է միջազգային լրատվամիջոցներում որպես մանրածախ առևտրի ինտերակտիվ և հաճախորդին ուղղված կայուն զարգացման մոտեցման օրինակ։

## Պատմություն
Zotter շոկոլադի գործարանը հիմնադրվել է 1999 թվականին Յոզեֆ Զոտերի կողմից Ռիգերսբուրգում։ Մինչ այդ Զոտերը և նրա կինը արդեն զբաղվում էին շոկոլադի արտադրությամբ՝ որպես Գրացում հրուշակեղենի խանութի մենեջերներ, սակայն 1996 թվականին նրանք սնանկացան՝ չափազանց արագ ընդլայնվելու պատճառով։ Վերադառնալով Ռիգերսբուրգում գտնվող իր ծնողների ֆերմա՝ Զոտերը որոշել է կենտրոնանալ շոկոլադի վրա և ձիանոցը վերածել է փոքրիկ գործարանի։ Փորձարարական արտադրանքների լայն տեսականու շնորհիվ Զոտերին հաջողվել է իր դիրքերը գրավել ավստրիական և գերմանական շուկաներում։ 2002 թվականին Zotter-ը բացեմ է իր առաջին փորձարարական մանրածախ բաժինը՝ «համտեսման կայան» գործարանի այցելուների համար։
մինի|261x261փքս|Zotter շոկոլադի գործարան Բերգլում, Ռիգերսբուրգի մոտ
2004 թվականից 2006 թվականներին Zotter-ն ամբողջությամբ անցել է բացառապես էկոլոգիապես մաքուր շոկոլադի արտադրությանը։ Այդ ժամանակից ի վեր Zotter-ը համագործակցում է Հարավային Ամերիկայի, Աֆրիկայի և Ասիայի փոքր ֆերմաների հետ՝ գնելով *արդար առևտրի* կակաոյի հատիկներ անմիջապես արտադրողից։

2007 թվականին Ռիգերսբուրգում շոկոլադի գործարանն ընդլայնվել է՝ *Bean-to-bar*  (հատիկից-սալիկ) ստեղծելու համար։ Ընդլայնված գործարանը ներառել է նոր փորձարարական մանրածախ բաժին, որը ներառել է, ի թիվս այլ բաների, հատուկ կառուցված կինոթատրոն, արտադրամասի վերևի միջանցքներից արտադրական գործընթացը դիտելու հնարավորություն, և մի քանի «համտեսի կետեր»։ 2011 թվականին Զոտերը շոկոլադի գործարանի կողքին բացել է «Շոկոլադե Խանութ Թատրոնը» (Schoko-Laden-Theater)՝ մատուցելով իր տարածքում աճեցված բերքի և անասունների վրա հիմնված արտադրանք։ Ռիգերսբուրգի Շոկո-Լադեն-Թատրոն և Շոկոլադեն-Էրլեբնիսվելտ` «Շոկոլադե արկածային աշխարհը» (Schokoladen-Erlebniswelt)  տարեկան այցելում է մոտ 220,000 զբոսաշրջիկ։

2014 թվականից ի վեր Zotter-ը ընդլայնվել է Եվրոպայից դուրս՝ դեպի չինական շուկա՝ բացելով երկրորդ «Շոկոլադեն-Էրլեբնիսվելտը» Շանհայում 2014 թվականին, ինչպես նաև ամերիկյան շուկան 2015 թվականին։ Ռիգերսբուրգում Schokoladen-Erlebniswelt-ը հետագայում ընդլայնվել է՝ ներառելով վիրտուալ իրականության ատրակցիոններ, պրալին փոքրածավալ ամերիկյան բլուրներ և «ատամնաբույժի գրասենյակ», որտեղ առաջարկում են բացառապես առանց շաքարի արտադրանք։

## Արտադրություն
մինի|Շոկոլադե շատրվան որպես տեսարժան վայրերի շրջագայության մաս «Շոկոլադե Խանութ Թատրոնում»
Ամեն տարի Zotter-ը մշակում է մոտ 250 տոննա կակաոյի հատիկներ՝ արտադրելով մոտ 500 տեսակի շոկոլադ։ Zotter-ը *Bean-to-bar*  (հատիկից-սալիկ) արտադրող ընկերություն է, որը մշակում է իր սեփական կակաոյի հատիկները` պատրաստի շոկոլադ օգտագործելու փոխարեն։ Զոտերը Արդար Առևտրի Համաշխարհային Կազմակերպության անդամ է և ունի ԵՄ օրգանական արտադրության կանոնակարգ։

Zotter-ը արտադրում է մոտ 370 տարբեր լցոնած շոկոլադ։ 1998 թվականին տեսականին ընդլայնվել է՝ ներառելով խմելու շոկոլադի տարբեր տեսակներ։ 2007/2008 թվականներին ավելացվել են մաքուր կուվերտուրներ 130 գ սալիկների կամ մեծ տարաների մեջ BASiC անվանումով, իսկ 2009 թվականից՝ շոկոլադներ։ 2012 թվականին Zotter-ը բացել է սուրճի բովման գործարան՝ օրգանական և *արդար առևտրի* սուրճի համար։

## Վաճառքի կետեր
Zotter շոկոլադը վաճառվում է ամբողջ աշխարհում մանրածախ առևտրի կետերի ցանցի միջոցով, որը ներկայացված է հիմնականում փոքր մասնագիտացված խանութներով, ինչպես նաև որոշ սուպերմարկետներում։ վաճառակետերի 90 տոկոսը գտնվում է գերմանախոս եվրոպական երկրներում։ 2020 թվականի դրությամբ Zotter-ի արտադրանքի առցանց վաճառքը նույնպես հիմնականում կենտրոնացած է գերմանախոս Եվրոպայում՝ 93 տոկոսով Ավստրիայում և Գերմանիայում, իսկ 7 տոկոսը՝ ԵՄ այլ երկրներում, Չինաստանում և Միացյալ Նահանգներում։

Ընկերությունը 2021 թվականին հասել է շուրջ 29 միլիոն եվրոյի վաճառքի և գրանցել գրեթե 200,000 այցելու «Շոկոլադե Խանութ Թատրոնը», Շոկոլադեն-Էրլեբնիսվելտ` «Շոկոլադե արկածային աշխարհը» Բերգլում, Ռիգերսբուրգի մոտակայքում։

## Մրցանակներ
* 2013 թվականին Zotter-ը արժանացել է Եվրոպական բիզնես մրցանակի ազգային մակարդակով կայունության անվանակարգում՝ որպես Ruban d’Honneur 2012/2013:
* Գուրման Falstaff ամսագիրը Zotter-ին անվանել է աշխարհի լավագույն շոկոլադ արտադրողներից մեկը 2021 թվականին։
* 2022 թվականին ընկերության հիմնադիր Յոզեֆ Զոտերը Համբուրգում Sweets Global Network-ի կողմից պարգևատրվել է «Ոսկե ժամացույցով»՝ իր կյանքի աշխատանքի համար։ Նա նաև չորս ոսկի և երկու արծաթ է նվաճել հրուշակեղենի միջազգային մրցույթում։

## Պատկերասրահ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1999 հիմնադրումներ Ավստրիայում
Կատեգորիա:Շվեյցարական շոկոլադ
Կատեգորիա:Օրգանական սնունդ